Document ID: 31993R0232

ΚΑΝΟΝΙΣΜΟΣ (ΕΟΚ) αριθ. 232/93 ΤΗΣ ΕΠΙΤΡΟΠΗΣ της 3ης Φεβρουαρίου 1993 για την τροποποίηση του κανονισμού (ΕΟΚ) αριθ. 3477/92 για τις λεπτομέρειες εφαρμογής του καθεστώτος των ποσοστώσεων στον τομέα του ακατέργαστου καπνού για τις συγκομιδές 1993 και 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2075/92 της Επιτροπής της 30ής Ιουνίου 1992 περί κοινής οργανώσεως της αγοράς στον τομέα του ακατέργαστου καπνού (1), και ιδίως το άρθρο 11,
Εκτιμώντας:
ότι το άρθρο 3 παράγραφος 1 του κανονισμού (ΕΟΚ) αριθ. 3477/92 της Επιτροπής της 1ης Δεκεμβρίου 1992 για τις λεπτομέρειες εφαρμογής του καθεστώτος των ποσοστώσεων στον τομέα του ακατέργαστου καπνού για τις συγκομιδές 1993 και 1994 (2) προβλέπει ότι τα κράτη μέλη καθορίζουν τις ποσοστώσεις μεταποιήσεως για καθεμία από τις επιχειρήσεις μεταποιήσεως το αργότερο στις 15 Ιανουαρίου 1993, για τη συγκομιδή 1993- ότι είναι ανάγκη, για διοικητικούς λόγους, να αντικατασταθεί η ημερομηνία αυτή-
ότι η χορήγηση των πιστοποιητικών καλλιέργειας από τις επιχειρήσεις μεταποιήσεως στους παραγωγούς που είναι εγκατεστημένοι σε ένα άλλο κράτος μέλος μπορεί να δημιουργήσει πολύπλοκες και χρονοβόρες ενέργειες στις επιχειρήσεις- ότι είναι δυνατόν να απλουστευθεί η διαδικασία προβλέποντας τη χορήγηση των ποσοστώσεων από το κράτος μέλος παραγωγής όταν αυτό έχει επιλέξει την κατανομή των ποσοστώσεων αμέσως μεταξύ των παραγωγών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3477/92 τροποποιείται ως εξής:
1. Η ημερομηνία "15 Ιανουαρίου 1993" που εμφαίνεται στο άρθρο 3 αντικαθίσταται από την ημερομηνία "10 Φεβρουαρίου 1993".
2. Το άρθρο 8 τροποποιείται ως εξής:
α) στην παράγραφο 1, οι όροι "ποσοστώσεων μεταποιήσεως" αντικαθίστανται από τον όρο "ποσοστώσεων"-
β) το δεύτερο εδάφιο της παραγράφου 4 αντικαθίσταται από το ακόλουθο κείμενο:
"Εφόσον το κράτος μέλος παραγωγής έχει αποφασίσει να κατανείμει τις ποσοστώσεις απ' ευθείας στους παραγωγούς, κατανέμει ποσότητα που αντιστοιχεί στην ποσότητα του ειδικού κατωφλίου εγγυήσεις στους παραγωγούς που έχουν παραδώσει τον καπνό σε μεταποιητές που είναι εγκατεστημένοι σε ένα άλλο κράτος μέλος".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Φεβρουαρίου 1993.

Labels: 7
17
6